Rikunarita-ORG/Wikinium huggingface dataset:
# Industrializacija

**Industrializacija** – dėl pramonės perversmo vykę socialiniai bei ekonominiai pokyčiai, kuriems būdinga stambiosios mašininės gamybos (kaip išskirtinės ekonomikos plėtros priemonės) diegimo bei plėtojimo strategija, ir šių pokyčių pagrindu vykęs perėjimas nuo agrarinės prie industrinės visuomenės. Šie socialiniai ir ekonominiai pokyčiai glaudžiai susiję su technologinėmis naujovėmis, ypač stambaus masto energijos gamybos ir metalurgijos vystymu.

Išsivysčiusios šalys patyrė tris industrializacijos bangas. Pirmoji jos banga XVIII a. pabaigoje – XIX a. pradžioje praėjo Šiaurės - vakarų Europoje ir JAV, nors faktiškai stipriau palietė tik Jungtinę Karalystę. Jos metu atsiradę geležinkeliai suteikė galimybę pasklisti pramonės perversmo nulemtiems pokyčiams visuomenėje ir davė postūmį antrosios bangos, stipriausiai palietusios Vokietiją, pradžiai. Tuo metu pramonė taip pat ėmė sparčiau vystytis Belgijoje, Nyderlanduose, Prancūzijoje, Pjemonte, Skandinavijos šalyse ir Šveicarijoje. Tačiau rytinės ir pietinės Europos dalys atsiliko. Ispanijoje, Portugalijoje, Rytų Europoje ir Balkanų pusiasalyje dominavo stambūs žemvaldžiai, kuriuos mažai domino politiniai ir ekonominiai pasikeitimai. Industrializacija Rytų Europoje apsiribojo atskirais regionais, kurie kaip salos buvo išsibarstę atsilikusių kaimiškų rajonų jūroje, pvz., Šiaurės Bohemijoje ar Galicijos bei Rumunijos naftos gavybos rajonuose Borislave bei Ploještyje. Trečioji banga XIX a. pabaigoje palietė Japoniją, Rusiją, Italiją ir likusias Skandinavijos šalis. Šiuo laikotarpiu pramonės augimą skatino jau nebe geležis ir anglis, o elektra ir benzinas.

Šaltojo karo metais daugelis Trečiojo pasaulio šalių pradėjo industrializaciją veikiamos arba Jungtinių Valstijų, arba SSRS. Šios pastangos buvo sėkmingos daugeliui Rytų Azijos valstybių, tuo tarpu kitur jos davė ne itin sėkmingų rezultatų.

Pirmoji industrializacijos fazė iki XIX a. 7–8 dešimtmečių sandūros pasižymėjo daugybe naujų technikos išradimų, kurie padidino prekių gamybą. Didžiausią reikšmę nuo 8 dešimtmečio turėjo komunikacijų plėtimas, geresnis bankų ir biržų tinklas, įvairių mokslo sričių pasiekimai. Bankai ir akcinės bendrovės kaupė laisvus pinigus, kad investuotų juos potencialiai pelningiausiose srityse, nes bet kokiai pažangai buvo reikalingas stambus finansinis kapitalas.

Industrializaciją labai pagyvino geležinkelių tinklo išvystymas ir garlaivių linijų išplėtimas. Geležinkelis pagyvino ekonomiką ir numušė transportavimo kainas, stimuliavo mainus. Jis panaikino regionų izoliaciją ir prisidėjo prie nacionalinių rinkų kūrimo. Garlaivių dėka pasaulinė prekyba ir prekių transportavimas tapdavo vis greitesnis ir patikimesnis.
# Nacionalinė futbolo lyga

**Nacionalinė futbolo lyga**|  |
| **Sporto šaka** | Amerikietiškas futbolas |
| **Įkurta** | 1920 m. |
| **Klubų skaičius** | 32 |
| **Valstybė** |  JAV |
| **Dabartiniai čempionai** | Filadelfijos „Eagles“ |
|  |

**Nacionalinė futbolo lyga** (angl. *National Football League*) – JAV amerikietiško futbolo lyga, kurioje žaidžia 32 komandos padalintos į dvi konferencijas (AFL) ir (NFL), kurios savo ruožtu padalintos į keturis divizionus po 4 komandas. Reguliarusis sezonas prasideda nuo rugsėjo ir tęsiasi iki vėlyvo gruodžio arba ankstyvo sausio.

Parodomasis sezonas prasideda vasaros pabaigoje. Kiekviena NFL komanda žaidžia ketverias rungtynes.

Reguliarusis sezonas susideda iš šešiolikos susitikimų. Kiekvienai komandai skiriam viduryje sezono yra skiriama viena poilsio savaitė. Kiekviena komanda du kartus susitinka su kitomis savo diviziono komandomis. Kitas aštuonias rungtynės kiekviena komanda žaidžia su kitų divizionų komandomis.

Reguliaraus sezono pabaigoje šešios komandos iš kiekvienos konferencijos patenka į NFL atkrintamąsias varžybas, iš kurių pralaimėjus iškart iškrentama. Ankrintamųjų varžybų finalas vadinamas Supertaure (angl. *Superbowl*). Savaitę prieš Supertaurę, vyksta visų žvaigždžių rungtynės, vadinamos Pro taure (angl. *Probowl*).

## NFL naujokų birža

NFL naujokų birža vyksta balandžio mėnesį. Blogiausia sezono komanda gauną pirmą šaukimą. Naujokų birža susideda iš 7 ratų. 1-2 ratas vyksta naujokų biržos šeštadienį, o 3-7 ratai sekmadienį. Jei komanda per tam tikrą laiką nepasirenka šaukimo, komandos einančios po jos gali pasirinktį už ją ir šaukimas tampa jos. Komanda skiriami vieneri metai, per kuriuos ji turi pasirašyti sutartį su pasirinktu žaidėju. Jei ji to nepadaro, žaidėjas gali dalyvauti kitoje naujokų biržoje.

Komanda ruošiasi puolimui
## Komandos

NFL lygoje yra 32 komandos. Kiekviena komanda gali turėti 53 žaidėjus, bet varžyboms registruoti galima tik 45.

## Amerikos futbolo konferencija

* + Rytų pogrupis
		- Bafalo „Bills“
		- Majamio „Dolphins“
		- Naujosios Anglijos „Patriots“
		- Niujorko „Jets“
	+ Šiaurės pogrupis
		- Baltimorės „Ravens“
		- Sinsinačio „Bengals“
		- Klivlando „Browns“
		- Pitsburgo „Steelers“
	+ Pietų pogrupis
		- Hiustono „Texans“
		- Indianapolio „Colts“
		- Džeksonvilio „Jaguars“
		- Tenesio „Titans“
	+ Vakarų pogrupis
		- Denverio „Broncos“
		- Kanzas Sičio „Chiefs“
		- Los Andželo „Chargers“
		- Las Vegaso „Raiders“

## Nacionalinė futbolo konferencija

* + Rytų pogrupis
		- Dalaso „Cowboys“
		- Niujorko „Giants“
		- Filadelfijos „Eagles“
		- Vašingtono „Commanders“
	+ Šiaurės pogrupis
		- Čikagos „Bears“
		- Grin Bėjaus „Packers“
		- Minesotos „Vikings“
		- Detroito „Lions“
	+ Pietų pogrupis
		- Atlantos „Falcons“
		- Karolinos „Panthers“
		- Naujojo Orleano „Saints“
		- Tampos Bėjaus „Buccaneers“
	+ Vakarų pogrupis
		- Arizonos „Cardinals“
		- Los Andželo „Rams“
		- San Francisko „49ers“
		- Sietlo „Seahawks“

## Marškinėlių numeriai

NFL lygoje žaidėjai vilki pozicijos, kurioje jie žaidžia, numerius.

## Nuorodos

* Oficialus lygos puslapis
* Supertaurės puslapis Archyvuota kopija 2009-02-13 iš Wayback Machine projekto.
# Major League Baseball

**Major League Baseball**|  |
| **Sporto šaka** | Beisbolas |
| **Įkurta** | 1869 m. |
| **Klubų skaičius** | 30 |
| **Valstybė** |  JAV  Kanada |
| **Dabartiniai čempionai** | Los Andželo „Dodgers“ (7) |
| Daugiausia pergalių | Niujorko „Yankees“ (27) |
|  |

**Major League Baseball (MLB)** (liet. *Pagrindinė Beisbolo Lyga*) – profesionali Šiaurės Amerikos beisbolo lyga, susidedanti iš 29 JAV ir vienos Kanados beisbolo komandos. Įkurta 1869 metais. Viena žiūrimiausių sporto lygų Šiaurės Amerikoje.

Dabartiniai lygos čempionai yra Vašingtono „Nationals“ komanda, daugiausiai kartų lygos čempionais buvo Niujorko „Yankees“ komanda, kurios sąskaitoje 27 laimėti čempionatai.

## Komandos

### National League

#### National League East (*East Division/NL East*)

* Atlanta Braves
* Miami Marlins
* New York Mets
* Philadelphia Phillies
* Washington Nationals

#### National League Central (*Central Division/NL Central*)

* Chicago Cubs
* Cincinnati Reds
* Milwaukee Brewers
* Pittsburgh Pirates
* St. Louis Cardinals

#### National League West (*West Division/NL West*)

* Arizona Diamondbacks
* Colorado Rockies
* Los Angeles Dodgers
* San Diego Padres
* San Francisco Giants

### American League

#### American League East (*East Division/AL East*)

* Baltimore Orioles
* Boston Red Sox
* New York Yankees
* Tampa Bay Rays
* Toronto Blue Jays

#### American League Central (*Central Division/AL Central*)

* Chicago White Sox
* Cleveland Indians
* Detroit Tigers
* Kansas City Royals
* Minnesota Twins

#### American League West (*West Division/AL West*)

* Los Angeles Angels
* Oakland Athletics
* Seattle Mariners
* Texas Rangers
* Houston Astros

## Šaltiniai
# Šiaurės Vakarų teritorija

|  |
| --- |
| **Northwest Territory Šiaurės Vakarų teritorija** |
| JAV organizuota inkorporuota teritorija |
|

|  |  |  |
| --- | --- | --- |
|   ←    ←  | **1787 – 1803** |    →    → |

 |
|

|  |  |
| --- | --- |
|  |  |
| Vėliava | Herbas |

 |
| Location of  |
| **Sostinė** | Marieta (1788–1799) Čilikotis (1799–1803) |
| **Kalbos** | anglų |
| **Valdymo forma** | organizuota inkorporuota teritorija |
| **Gubernatorius** |
|  1787–1802 | Arthur St. Clair (pirmasis) |
|  1802–1803 | Charles Willing Byrd (paskutinis) |
|  |
| **Istorija** |  |
|  - Šiaurės Vakarų teritorijų įsakas | 1787 m. liepos 13 d. |
|  - Ohajo valstijos pripažinimas | 1803 m. kovo 1 d. |
|  |

**Šiaurės Vakarų teritorija** – istorinė organizuota inkorporuota Jungtinių Amerikos Valstijų teritorija. Įkurta 1787 m. ir gyvavo iki Ohajo valstijos pripažinimo.

## Istorija

1787 m. liepos 13 d. pasibaigus JAV nepriklausomybės karui Konfederacijos kongresas pasirašė Šiaurės Vakarų teritorijų įsaką, kurio pagrindu buvo įkurta pirmoji JAV organizuota inkorporuota teritorija – **Šiaurės Vakarų teritorija**. Į naująjį darinį įtrauktos žemės nuo Apalačų kalnų, tarp Britų Šiaurės Amerikos ir Didiųjų ežerų šiaurėje, bei Ohajo upės pietuose. Misisipės upė suformavo teritorijos vakarines sienas, o rytuose ribojosi su Pensilvanija.

1789 m. rugpjūčio 7 d. teritorija buvo pripažinta Jungtinių Valstijų Kongreso. 1800 m. gegužės 7 d. nuo Šiaurės Vakarų teritorijos atsiskyrė naujai įkurta Indianos teritorija.

1803 m. kovo 1 d. iš Šiaurės Vakarų teritorijos žemių suformuota ir pripažinta Ohajo valstija, o lygi tol gyvavęs Šiaurės Vakarų teritorijos politinis darinys panaikintas.

1800 m. teritorijos populiacija siekė 45360 gyventojų.

## Šaltiniai
# Kontinentinė armija

Kontinentinės armijos karių uniforma
**Amerikos Kontinentinė armija** (angl. *Continental Army*) buvo armija, kurią kilus JAV nepriklausomybės karui suformavo kolonijos, vėliau tapusios Jungtinėmis Amerikos Valstijomis. Kontinentinė armija sukurta remiantis 1775 metų birželio 14 dieną Kontinentinio Kongreso išleista rezoliucija, jos tikslas – koordinuoti karines Trylikos kolonijų pastangas maište prieš Didžiosios Britanijos valdymą. Kontinentinę armiją papildė vietinės nereguliarios kariuomenės ir kitos pajėgos, kurias ir toliau kontroliavo pavienės valstijos. Nepriklausomybės karo metu vyriausias kontinentinės armijos pajėgų vadas buvo generolas Džordžas Vašingtonas.

Didžioji kontinentinės armijos dalis išformuota 1783 metais, kai Paryžiaus sutartimi buvo užbaigtas karas. Likusioji dalis iš esmės suformavo JAV sausumos pajėgų branduolį.
# Diktatorius (Senovės Roma)

Gajus Julijus Cezaris
**Diktatorius** – senovės Romos respublikos pareigūnas, turintis neribotą valstybinę valdžią. Senovės Romoje diktatoriumi tapdavo pareigūnai, kuriems ypatingais atvejais (pavyzdžiui, kilus karui) senato nutarimu būdavo suteikiama neribota valstybės valdžia (bet ne ilgiau nei 6 mėnesiams). Kai kurie asmenys tokią valdžią išlaikydavo ilgesnį laiką, pvz., Lucijus Kornelijus Sula ar Gajus Julijus Cezaris. Nuo 202 m. pr. m. e. diktatoriai nebuvo skiriami, o po Cezario nužudymo (44 m. pr. m. e.) diktatoriaus pareigybė buvo panaikinta. Iki IV amžiaus pr. m. e. negalima buvo tautos susirinkimo metu apskųsti diktatoriaus nuosprendį.

## Šaltiniai
# Didysis Majamis

| Didysis Majamis |
| --- |
|  Didysis Majamis Deitone |
| **Ilgis** | 270 km |
| **Baseino plotas** | 13 920 km² |
| **Vidutinis debitas** | 152 m³/s |
| **Ištakos** | Indiano tvenkinys |
| **Žiotys** | Ohajas |
| **Šalys** |  JAV |
|  |
|  **Vikiteka** | Didysis Majamis |

**Didysis Majamis** (angl. *Great Miami River*) – upė Jungtinėse Amerikos Valstijose, Ohajuje; Ohajo upės dešinysis intakas. Prasideda vidurio vakarų Ohajuje, Logano apygardoje, Indiano tvenkinyje. Teka į pietus, pietvakarius. Įteka į Ohajų netoli Lorensburgo, į vakarus nuo Sinsinačio.

Didžiausias intakas: Stilvoteris, Vaitvoteris (dešinieji), Madas (kairysis).

Didžiojo Majamio (smėlinė spalva) ir Mažojo Majamio (geltona) baseinai
Po smarkaus potvynio 1913 m. Didžiojo Majamio baseine įrengta pumpavimo ir nutekėjimo tvenkinių sistema.

Pagrindiniai miestai prie upės: Sidnėjus, Troja, Deitonas, Midltaunas, Hamiltonas.

XVIII a. prancūzai upę vadino *Riviere à la Roche* („Uolų upė“), išvertę iš upės pavadinimo majamių kalba *ahseni siipiiwi* („Uolos upė“). Vėliau pervadinta pagal pačius majamius.

## Šaltiniai
# Harriet Beecher Stowe

Rašytoja Harriet Beecher Stowe
**Harieta Bičer-Stou** (angl. *Harriet Elizabeth Beecher Stowe*, 1811 m. birželio 14 d. – 1896 m. liepos 1 d.) – amerikiečių rašytoja, išgarsėjusi savo 1852 m. parašytu romanu "Dėdės Tomo trobelė" (angl. „Uncle Tom's Cabin“), kuris netrukus po išleidimo tapo bestseleriu.

Vikicitatos
# Dėdės Tomo trobelė

Autorė rašytoja Harriet Beecher Stowe (1811-1896)
**Dėdės Tomo trobelė** (angl. *Uncle Tom’s Cabin*) – Harriet Beecher-Stowe romanas.

Pagrindinis kūrinio veikėjas afroamerikietis. Romane vaizduojamas afroamerikiečių vergų likimas JAV XIX a. dešimtmetyje. Romanas ekranizuotas daugybę kartų. Lietuvių kalba išversta JAV (vertėjas Leopoldas Dymša).

## Literatūra

* Dėdės Tomo trobelė: romanas / Harriet Beecher Stowe (iš anglų kalbos vertė Vanda Šiugždinienė). – Vilnius: Alma littera, 2004. – ISBN 9955-08-453-7
* Dėdės Tomo trobelė: romanas / Harriet Beecher Stowe (iš anglų kalbos vertė Vanda Šiugždinienė). – Vilnius: Alma littera, 2011. – 366 p. – ISBN 978-9955-08-453-2

## Nuorodos

* Digitalizuota iliuostruota romano versija Archyvuota kopija 2006-09-11 iš Wayback Machine projekto. Edinburgas, 1853 m.
* Muziejaus „Dėdės Tomo trobelė“ tinklalapis Archyvuota kopija 2016-10-06 iš Wayback Machine projekto. Dresden (Ontario)
# Arklinis tramvajus

Kauno arklinis tramvajus XX a. tarpukariu
**Arklinis tramvajus** (arba konkė, nuo rus. *конка*) – arklių traukiamas tramvajus, dažniausiai riedantis geležinkelio bėgiais. XIX a. pabaigoje – XX a. pradžioje buvo viena iš pagrindinių viešojo transporto priemonių didmiesčiuose. Vagoną traukdavo arklių dvikinkė, stačiose įkalnėse – dar 1–2 poros arklių. Tramvajų parkuose buvo laikomi arkliai, prižiūrima technika, saugomi vagonai. Vagonai būdavo vieno arba dviejų aukštų. Kai kuriais atvejais vietoje arklių naudoti mulai, pirmaisiais dešimtmečiais kai kur naudoti ne geležiniai, bet mediniai bėgiai.

Lietuvoje buvo Kauno arklinis tramvajus (1892–1929 m.) ir Vilniaus arklinis tramvajus (1893–1925 m.).

## Istorija

Vilniaus arklinis tramvajus XIX a. pabaigoje
Pirmasis pasaulyje arklinis tramvajus 1852 m. atidarytas Niujorke ir 1854 m. Paryžiuje. Tačiau dar 1801 m. pirmasis arklinis tramvajus imtas naudoti Anglijoje kroviniams pervežti, nors kai kurie šaltiniai nurodo 1794 m. Rusijos imperijoje pirmasis arklinis tramvajus atsirado 1854 m. Sankt Peterburgo apylinkėse. 1875 m. Maskvoje įkurta Pirmoji arklinių geležinkelių bendrovė. XX a. pradžioje arklinį tramvajų įsirengė Odesa, Kijevas, Kazanė, Minskas, Varšuva ir kiti miestai, tačiau tarpukariu daugelis jų panaikinta, jų vietoje įsigalėjo elektriniai tramvajai ir autobusai. XX a. pabaigoje kai kur arklinio tramvajaus ruožai buvo atkurti turistinėms reikmėms.

## Šaltiniai
# Konsorciumas

**Konsorciumas** (lot. *consors*, *-rtis* = likimo brolis) – laikinas ir sutartimis paremtas dviejų ar daugiau teisiškai ir ekonomiškai savarankiškų ir tokiomis išliekančių bendrovių susivienijimas, siekiant kartu imtis bendro projekto, verslo, derėtis ar įgyvendinti sandorį; tokių įmonių grupė.

Skiriami:

* Emisijos konsorciumai
* Kreditiniai konsorciumai (žr. sindikuota paskola)
* Finansavimo konsorciumai.

Tarpusavio įsipareigojimai bei teisės įtvirtinamos konsorciumo sutartyje. Kuo stambesnis ir svarbesnis projektas, kuo didesnė jo apimtis, tuo dažniau stengiamasi įforminti bendradarbiavimo veiklą dokumentuose. Konsorciume sutarties dalyviai išlieka teisiškai savarankiški, vienu metu gali priklausyti keliems konsorciumams, visi solidariai atsako už konsorciumo veiklą. Svarbiausia konsorciumo finansavimo forma – pajiniai įnašai. Konsorciumuose dalyaujant valstybinėms institucijoms, būdingas dviejų lygių centralizuotas valdymas. Aukščiausiu lygiu konsorciumus valdo direktorių tarybos, sprendžiančios finansavimo, užduočių paskirstymo klausimus, žemesniu – įmonių lygiu veikia koordinaciniai komitetai, sprendžiantys organizacinius, techninius klausimus.

Konsorciumo šalis – *konsorta(s)*, *konsorcinis partneris*.

## Taip pat skaitykite

* Konsorcinis bankas
* Joint-Venture

## Šaltiniai

## Literatūra

* ConsortiumInfo.org
* Burkard Lotz: „Der Konsortialvertrag des Anlagenbaus im In - und Ausland“, ZfBR 1996, 233 ff
# Alegenio plynaukštė

Alegenio plynaukštė šiaurės Pensilvanijoje
**Alegenio plynaukštė** (angl. *Allegheny Plateau*) – vakarinė Apalačų kalnų dalis Jungtinėse Amerikos Valstijose, besidriekianti į pietvakarius nuo Mohauko upės slėnio Niujorko valstijos centrinėje dalyje iki Kamberlando plynaukštės Vakarų Virdžinijos pietuose. Plynaukštė palaipsniui žemėja šiaurės vakarų link, o upių slėniai nuo jos atskiria Katskilio, Alegenio ir kitus kalnus.

Alegenio, Delavero ir Saskvehanos upės teka šiaurine Alegenio plynaukštės dalimi, o Ohajas – pietine. Didžiąją dalį plynaukštės dengia miškai.

Į plynaukštę plūstelėjo naujakuriai čia aptikus didelius akmens anglių klodus. Ir dabar krašto ekonomika labai priklauso nuo akmens anglių, gamtinių dujų ir naftos gavybos.

## Šaltiniai
# Gineso rekordų knyga

**Gineso rekordų knyga** – kasmetinis informacinis leidinys, žinynas, apžvelgiantis įvairiausio pobūdžio gamtos ir žmonijos pasaulio rekordus.

Pirmą kartą knyga išleista 1955 m. airių alaus daryklos „Guinness Brewery“ valdytojo Hugh Beaver sumanymu. Jis tikėjosi, kad tokia knyga sudomins aludžių lankytojus ir jie visada turės apie ką diskutuoti.

Knyga leidžiama daugiau kaip 100 pasaulio šalių, yra išversta į daugiau nei 40 kalbų. Tai viena perkamiausių autorinėmis teisėmis saugomų knygų leidybos istorijoje: kasmet vidutiniškai parduodama apie 3,5 mln. egzempliorių, o nuo pirmojo leidimo 1955 m. bendras pardavimų skaičius viršijo 150 mln. 2022 m. duomenimis, leidinio duomenų bazėje buvo sukaupta per 60 000 pasaulio rekordų.

## Išnašos

## Nuorodos

* Oficiali Gineso rekordų knygos internetinė svetainė (anglų k.)
* Gineso rekordai lietuviškai
# Variety

Variety|  |
| Periodiškumas | savaitinis |
| Kategorijos | prekyba, pramogos |
|

---

 |
| Redaktorius | Timothy M. Gray |
| Pirmasis leidimas | savaitinis: 1905 (Niujorkas) kasdienis: 1933 (Los Andželas) 1998 (Niujorkas) |
| Kompanija | Penske Business Media |
| Adresas | Los Andželas, Kalifornija |
| Kalba | anglų |
| ISSN | ISSN 0042-2738 |
|

---

 |
| **Tinklalapis:** variety.com |

**„Variety“** – JAV savaitinis pramogų ir prekybos žurnalas, priklausantis bendrovei „Penske Media Corporation“.

Žurnalo turinys apima filmų naujienas, recenzijas ir kitą susijusią informaciją. Internetinėje versijoje saugomi filmų archyvai, bilietų pardavimų rezultatai, kūrybinių grupių, gamybos laikotarpio ir kitokie duomenys, datuojami 1914 m. Bendras visų versijų tiražas 2011 m. siekė 61 144 egz.

„Variety“ būstinė Los Andžele (2008 m.)
## Istorija

Žurnalą Niujorke 1905 m. gruodžio 16 d. įsteigė Sime Silverman. Jis buvo leidžiamas kas savaitę ir aptardavo vodevilio aktualijas. 1933 m. Holivude (Los Andželas) pradėtas leisti seserinis žurnalas „Daily Variety“, kuriame apžvelgiamos kino industrijos aktualijos. 1998 m. išėjo „Daily Variety Gotham“, skirtas Niujorko auditorijai.

## Išnašos

## Nuorodos

* Oficiali svetainė
# Hardcore punk

**Hardcore punk** – intensyvesnė pankroko versija. Būdingi trumpi, garsūs ir dažniausiai pikti kūriniai, kurių laibai greitas tempas ir akordų pasikeitimai. Pakankamai paprasta ir agresyvi muzika. Dar greitesnis šio žanro variantas vadinamas thrashcore.

## Istorija

Hardcore atsirado XX a. 8 – 9 deš. Šiaurės Amerikoje, Los Andžele bei Vašingtone, taip pat Niujorke, Vankuveryje, Bostone ir kituose miestuose. Paties pavadinimo kilmė neaiški. Viena iš versijų yra, kad pavadinimą sugalvojo Niujorko prodiuseris ir vadybininkas Bob Sallese, reklamuodamas The Mob grupės pasirodymą 1981 m.

## Žinomiausios grupės

* Black Flag
* Minor Threat
* Bad Brains
* The Exploited
* Dead Kennedys
* Hüsker Dü
* Uk Subs
* Hatebreed

## Lietuviškos grupės

* Sanatorija
* SC
* Bora
* Turboreanimacija
* Invazija
* Vonia
* K.A.N.G.
* co-operated
* Anarres
* Žiurkės
* Poinsettia

## Nuorodos

* Hardcore svetainė
# Top Ten Money Making Stars Poll

**Top Ten Money Making Stars Poll** (*Apklausa dėl dešimties pelningiausių žvaigždžių*) – kasmetinis Jungtinėse Amerikos Valstijose daugiausia uždirbančių aktorių sąrašas. Sąrašą nuo 1932 m. kasmet skelbia „Quigley Publishing Company“. Jis grįstas kino teatrų savininkų apklausomis, kuriose nurodoma dešimt daugiausia uždirbusių praėjusių metų aktorių. Sąrašas skelbiamas Tarptautiniame kino almanache (*International Motion Picture Almanac*).

Per 75 metus nuo sąrašo leidimo daugiausia kartų į dešimtuką buvo patekęs Džonas Veinas, surinkęs 25 taškus. Tomas Kruzas aukščiausią vietą užėmė septynis kartus, o tai yra rekordas.

2008 m. Vilas Smitas buvo įvertintas kaip daugiausia uždirbantis aktorius ir istorijoje tapo antruoju aktoriumi afroamerikiečiu, atsidūrusiu sąrašo viršuje nuo 1968 m., kai Sidnis Puatjė buvo užėmęs pirmąją vietą.

Be šių, tarp įžymių į sąrašą patekusių aktorių minėtini Merlina Monro, Džonis Depas, Leonardas Dikaprijas, Denzelis Vašingtonas, Tomas Henksas, Džordžas Klunis, Vilas Ferelis, Dakota Fening ir kt.

## Išnašos
# Nancy Reagan

| Nancy Reagan |
| --- |
|  |
| Gimė | 1921 m. liepos 6 d.  Niujorkas, JAV |
| Mirė | 2016 m. kovo 6 d. (94 metai)  Los Andželas, Kalifornija, JAV |
| Sutuoktinis (-ė) | Ronald Reagan |
|  |
| Veikla | aktorė, JAV pirmoji ponia |
|  |
|  **Vikiteka** | Nancy Reagan |

**Nensė Deivis Reigan** (angl. *Nancy Davis Reagan*, 1921 m. liepos 6 d. – 2016 m. kovo 6 d.) – amerikiečių aktorė, antroji JAV prezidento Ronaldo Reigano žmona, 1981–1989 m. JAV pirmoji ponia.

Gimė Niujorke. Tėvams išsiskyrus, šešeriems metams persikėlė gyventi pas savo tetą ir dėdę Merilande. 1929 m. Nansės motinai dar kartą ištekėjus, persikėlė į Čikagą. 5–6 dešimtmečiais Holivudo aktorė. 1952 m. vedė Ronaldą Reiganą, kuris tuo metu buvo JAV kino aktorių gildijos prezidentas.

Ronaldui Reiganui laimėjus 1980 m. JAV prezidento rinkimus, 1981 m. sausį Reigan tapo JAV pirmąja ponia. Rėmė judėjimus, nukreiptus prieš reakreacinių narkotikų vartojimą, sukūrė narkotikų vartojimo sąmoningumo kampaniją – „Tiesiog pasakyk ne”. Nansė Reigan turėjo didelę įtaką savo vyrui, nulėmė kai kuriuos Ronaldo Reigano personalo ir diplomatinius sprendimus. Daugiau diskusijų dėl jos vaidmens kilo 1988 m., kai paaiškėjo, kad po 1981 m. įvykusio pasikėsinimo į Reigano gyvybę, ji konsultavosi su astrologu, kad padėtų suplanuoti prezidento darbotvarkę.

Pasibaigus Ronaldo Reigano prezidento kadencijai, pora grįžo į savo namus Los Andžele. Nensė daugiausiai savo laiko skyrė rūpindama savo vyru, kuriam 1994 m. buvo diagnozuota Alzhaimerio liga. Po Reigano mirties, Nansė išliko aktyvi Reagano bibliotekos veikoje, o politikoje aktyviai palaikė embrioninių kamieninių ląstelių tyrimus.

## Šaltiniai
# Ichtiologija

**Ichtiologija** – zoologijos šaka, tyrinėjanti žuvis. Kadangi žuvų rūšių yra tiek pat kiek visų likusių stuburinių, žuvų pasaulis pasižymi didžiule įvairove. Nors didžioji dalis žuvų rūšių jau yra atrastos ir aprašytos, išlieka nemažai rūšių, kurių biologija ir elgesys dar nėra gerai ištirtas.

Praktiniuose tyrimuose ichtiologija yra glaudžiai susijusi su jūrų biologija ir okeanografija.